হ্যাঁ, ওই লোকটাকে দেখতে যাওয়া একটা কারণ হতে পারে। কিন্তু গল্পে যদি সেই জোরটাই না থাকে, কী আর করতে পারেন দ্য রক! ‘বেওয়াচ’এ কিছু স্টান্ট থাকবে, বেশ মজা থাকবে, এটাই তো প্রত্যাশিত। সেগুলো যে নেই, তা নয়। জ্যাক এফ্রনের সঙ্গে ডোয়েনের দৃশ্যগুলো বেশ মজাদারই। কখনও ডোয়েন সিরিয়াস, কখনও ভরপুর লেগ পুলিং করলেন জ্যাকের। কিন্তু সেটাও ছবিটাকে বাঁচানোর পক্ষে যথেষ্ট নয়। তাঁর করা ‘লিউটেন্যান্ট’ মিচের চরিত্রটা মন্দ নয়, তবে যাকে বলে ‘নট আপ টু দ্য মার্ক’ আর কী! লাইফগার্ড হওয়া মানে শুধু সমুদ্রতটেই দায়িত্বটা সীমাবদ্ধ নয়, আরও অনেককিছুই তার মধ্যে এসে পড়ে, এটাই বোঝানোর চেষ্টা করে গেল তাঁর চরিত্রটা।